Arhipelagul thailandez Koh Phi-Phi, precum și alte insule paradisiace se confruntă cu probleme din cauza unei grave penurii de apă, conform declarațiilor unui responsabil regional din domeniul turismului.
Arhipelagul din Thailanda este unul dintre cele mai vizitate locuri, datorită legilor sale cu nisip alb și apelor de culoare turcoaz. În ultimele săptămâni, un val de căldură uscată a afectat întreaga Asie de Sud-Est, ceea ce a afectat nivelurile rezervoarelor de apă din zonă.
„Compania privată care furnizează apă în insule ar putea fi nevoită să oprească aprovizionarea”, a declarat pentru AFP Wichupan Phukaoluan Srisanya, preşedinta Asociaţiei hotelierilor din regiunea Krabi. „Vrem însă să-i asigurăm pe turiştii care preconizează să viziteze insulele că putem gestiona această situaţie”, a adăugat ea.
Autoritățile iau în calcul transportul apei de pe continent dacă sezonul ploilor întârzie să apară.
Pe situl de recepție TripAdvisor, un turist a scris că apa nu mai curge în hotelul în care este cazat și îi invită pe ceilalți vizitatori să „verifice dacă locuința în care stau dispune de apă potabilă” înainte de sejur.
Rezidenții au menționat că penuria de apă durează de câteva luni și din această cauză anumite hoteluri sunt aproape goale, potrivit G4Media.
O altă insulă din golful Thailandei, Koh Samui, se confruntă cu o vreme secetoasă şi călduroasă, dar vizitatorii nu au fost afectaţi, potrivit oficiului local de turism.